Alle fire deltakende lag skulle stille med en tropp bestående av 20 utespillere (løpere og backer) og tre målvakter. Spillerne ble tatt ut av deres respektive ishockeyforbund: Hockey Canada, Suomen Jääkiekkoliitto, Svenska Ishockeyförbundet og USA Hockey. Turneringen er begrenset til spillere som har en NHL-kontrakt for 2024/25-sesongen og spiller for en NHL-klubb pr. 2. desember 2024. Fordi NHL ikke har en avtale med IIHF for turneringen, kan ikke lagene ta ut spillere fra andre ligaer.